Episodi 23

**La fi de la guerra** és el vint-i-tresè episodi de l'anime de Tokyo Revengers i es va estrenar el 12 de setembre de 2021.

## Resum curt

El Halloween Sagnant acaba amb la victòria de la Toman, però en Baji mor i en Kazutora és detingut. En Takemichi se'n penedeix de no haver poder fet gairebé res, però com a mínim ha pogut evitar que en Mikey matés en Kazutora. Després de la visita a en Kazutora, en Takemichi va a casa d'en Draken.

## Resum llarg

Després de la visita a en Kazutora, en Draken li diu a en Takemichi que en Mikey ha de dir-li una cosa important i que ha d'anar a la pròxima reunió de la Tokyo Manjni Kai. Es pregunta si evitar que en Mikey matés en Kazutora és suficient per aturar en Kisaki per fer-se amb el control de la Toman. En Takemichi segueix en Draken fins que s'adona que són a Shibuya, i en Draken informa que gairebé són a casa seva. Però en arribar, en Takemichi se sorprèn en veure que viu en un bordell. Tan aviat com arriba, en Draken ha d'ajudar a canviar una bombeta, i fa esperar a en Takemichi en una sala. Una de les noies el confon per un client i se l'endú a una habitació, i en Takemichi es comença a dutxar, fins que en Draken apareix i explica el malentès a la noia. Finalment, en Takemichi i en Draken van a l'habitació d'ell, i en Takemichi hi veu imatges de la Toman, i també de la Emma, i en Draken explica que tota aquella gent és important per ella. Després diu que tot i saber que estava malament, també volia matar en Kazutora, i agraeix que en Takemichi aturés a en Mikey.

En sortir de casa d'en Draken, en Takemichi veu a la Emma abraçant en Mikey i dient-li que l'estima. En Tamekichi se sorprèn, i poc després apareix la Hina i en Naoto. La Hina diu que és un misteri, perquè sap que a la Emma li agrada en Draken i vol resoldre el misteri.

Tots tres comencen a seguir-los, fins que en Yamagishi apareix. En Takemichi li explica la situació i en Yamagishi diu que hi ha rumors que diuen que s'havia vist la Emma sortir de casa d'en Mikey al matí. La Hina pensa que la Emma té dos relacions a la vegada, i en Takemichi pateix que si en Draken els veu, tornarà a barallar-se amb en Mikey. Poc després, en Draken apareix i veu a en Mikey i la Emma, i aleshores se'n riu i pregunta a en Mikey si està celebrant l'aniversari de la seva germana. En Takemichi se sorprèn, i en Draken li explica que en Mikey i la Emma són germans. En Draken treu un peluix i li regala a la Emma, i marxa. La Hina se n'alegra per la Emma, i desitja que la seva relació vagi bé. Aleshores, en Takemichi i la Hina marxen junts.

Després d'haver deixat la Hina a casa, rep una trucada d'en Mitsuya. L'endemà és davant de l'escola d'en Mitsuya, i en Peyan l'acompanya fins la sala d'economia domèstica. En Mitsuya és a dins amb altres alumnes, i pren mesures a en Takemichi per fer-li l'uniforme.

A l'endemà, durant la reunió de la Toman, en Takemichi apareix amb la seva jaqueta nova, i en Draken li dona la benvinguda formalment a la Toman, i comença la reunió. En Draken avisa que és una reunió important per ell. La reunió comença i apareixen en Hanma i en Chifuyu.

## Personatges per ordre d’aparició

1. Ken Ryuguji
2. Takemichi Hanagaki
3. Kazutora Hanemiya (flashback)
4. Keisuke Baji (flashback)
5. Masaway
6. Emma Sano
7. Manjiro Sano
8. Hinata Tachibana
9. Naoto Tachibana
10. Kazushi Yamagishi
11. Ryohei Hayashi
12. Takashi Mitsuya
13. Yasuda
14. Nahoya Kawata
15. Yasuhiro Muto
16. Souya Kawata
17. Tetta Kisaki
18. Chifuyu Matsuno
19. Shuji Hanma